Maarja Talgre

Maarja Talgre (sündinud 27. veebruaril 1945) on eesti päritolu Rootsi ajakirjanik, kirjanik ja tõlkija. 

Maarja ema Melanie Talgre saabus Rootsi suure põgenemislainega 1944. aasta septembris, tema isa Leo jäi vastupanuvõitlejana okupeeritud Eestisse.  

Maarja Talgre kasvas üles Göteborgi lähedal Partilles ja töötas hiljem terve elu Rootsi raadios, tehes muuhulgas ka kultuurisaateid Eesti kohta.  

Talgre läbimurdeteos kirjanduses oli "Leo: ett estniskt öde: reportageroman" (tõlge eesti keelde "Leo – vastupanu surmani: reportaažromaan"), mis käsitleb tema isa Leo Talgre saatust, kelle mõrvasid Nõukogude julgeolekutöötajad.

Teosed
 Leo - vastupanu surmani : reportaažromaan. Rootsi keelest tõlkinud Anu Saluäär, järelsõna: Mart Laar. Tallinn : Faatum, 1992. – 157 lk.
 Leo tütar. [Mälestused]. Rootsi keelest tõlkinud Anu Saluäär. [Tallinn] : Faatum, 2004. – 159 lk. ISBN 998585649X (köites)

Kategooria:Rootsi ajakirjanikud
Kategooria:Rootsi kirjanikud
Kategooria:Rootsi tõlkijad
Kategooria:Eestlased Rootsis
Kategooria:Sündinud 1945